armvectores/hy_wikipedia_2023 huggingface dataset:
Կորեական մեդալ (Նորվեգիա)

Կորեական մեդալ,  Նորվեգիայի պետական պարգև, որը տրվում է Նորվեգիայի զինված ուժերի կողմից։


== Պատմություն ==
Կորեական մեդալը հաստատվել է 1955 թ.-ի ապրիլի 29-ին նորվեգական դաշտային հիվանդանոցի անձնակազմին պարգևատրելու համար։ Հոսպիտալը ստեղծվել է  Միավորված ազգերի կազմակերպության հովանու ներքո Կորեայում Կորեական պատերազմի ժամանակ։ 
Մեդալը տրվել է Նորվեգիայի զինված ուժերի կողմից դաշտային հոսպիտալի այն աշխատողներին, ովքեր այնտեղ աշխատել են նվազագույնը 2 ամիս։


== Նկարագրություն ==
Մեդալը շրջանաձև է և պատրաստված բրոնզից։ Դիմային մասում պատկերված է Նորվեգիայի զինանշանը դեկորատիվ ճաղավանդակի ետևում։ Հակառակ կողմում 2 դափնետերևից պատրաստված դափնեպսակի վրա պատկերված է երեք դրոշ՝ Նորվեգիայի, ՄԱԿ-ի և Կորեայի Հանրապետության դրոշները։ Եզրերին գրված է «NORSK • FELTSYKEHUS • KOREA • 1951–1954 •» (Կորեայի նորվեգական դաշտային հոսպիտալ 1951-1954 թթ.):

 Մեդալի ժապավենը նորվեգական ազգային գույներով է ներկված։


== Ծանոթագրություններ ==


== Աղբյուրներ ==
Den norske Koreamedalje.(չաշխատող հղում) (նորվեգերեն)
Kingdom of Norway: Norwegian Korean Medal. (անգլերեն)
Կորոտոյակ (գյուղ, Խաբարսկի շրջան)

Անվան այլ կիրառումների համար տե՛ս՝ ԿորոտոյակԿորոտոյակ (ռուս.՝ Коротояк), գյուղ Ռուսաստանի Ալթայի երկրամասի Խաբարսկի շրջանի կազմում։
Բնակչությունը 2002 թվականին գրանցված տվյալներով կազմում էր 1229 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազգային Զավարյան վարժարան

Ազգային Զավարյան վարժարան, հիմնվել է 1925 թ.-ին, Հալեպի Ռամադանիե թաղամասում գտնվող հայ տարագիրների ճամբարում։
Սկզբնապես կոչվել է Ներսեսյան վարժարան։ 1932 թ.-ին տեղափոխվել է Նոր գյուղ թաղամաս։ 1936 թ.-ի օգոստոսի 15-ին անվանակոչվել է Զավարյան վարժարան։ 1936 թ.-ից վարժարանի հոգաբարձության օժանդակ մարմինը հիմնել է Զավարյան թատերախումբը։ 1939 թ.-ից գործում է դպրոցի գրադարանը։ Վարժարանն ունի նախակրթարան, մանկապարտեզ, 490 աշակերտ (2000 թ.)։
Նովայա Կամենկա (այլ կիրառումներ)

Նովայա Կամենկա, կարող է վերաբերել՝

Նովայա Կամենկա - գյուղ, Ուկրաինայի Դոնեցկի մարզի Արտյոմովսկիում
Նովայա Կամենկա - գյուղ, Ուկրաինայի Խարկովի մարզի Բալակլեյայի շրջանում
Կենճակլդե

Կենճակլդե (վրաց.՝ კენჭაკლდე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Դուշեթից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ։


== Ծանոթագրություններ ==
Խոխ

Խոխ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 7 կմ հարավ-արևելք, Խարբերդի դաշտը հյուսիսից հատող լեռնաճյուղի հարավ-արևելյան ստորոտում, ձախակողմյան Կարասու վտակի աջ ափին։


== Պատմություն ==
Ըստ ոմանց գյուղը համապատասխանում է IX դարում հիշատակվող Խախոն ամրոցին։ Հայ բնակիչները բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 400 տուն՝ 2500 հայ և թուրք բնակիչ։


== Տնտեսություն ==
Գյուղն ուներ արգավանդ հող։ Բնակչության հիմնական զբաղմունքը երկրագործություն (ցորենի, գարու և բամբակի մշակություն), անասնապահությունն ու այգեգործությունն էր։


== Պատմամշակութային կառույցներ ==
Խոխն ուներ Ս. Աստվածածին անունով եկեղեցի։


== Վարչական բաժանում ==
Գյուղն իր մեծությամբ նման էր գյուղաքաղաքի։ Այն բաժանված էր երկու մասին՝ Խոխ Վերին և Խոխ Ներքին։ Հիմնականը Խոխ Վերինն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թեբե (Հունաստան)

Անվան այլ կիրառումների համար տե՛ս՝ Թեբե (այլ կիրառումներ)Թեբե (հուն․՝ Θήβα, հին հունարեն՝ Θήβαι), փյունիկյան գաղութ, Եվրոպայի ամենահին քաղաքներից երրորդը՝ Պլովդիվից և Կադիսից (նույնպես փյունիկյան գաղութներ) հետո։ Հնում ավելի հայտնի էր Կադմիյ անունով և հանդիսանում էր միջին Հունաստանի` Բեոտիայի գլխավոր քաղաքը։ Քաղաքը գտնվում է ոչ բարձր լեռան վրա` Աոնիյան հարթավայրի միջնամասում։
Անտիկ դարաշրջանում Ատտիկե և Լակեդեմոն պետությունների հետ համարվում էր հելենիստական աշխարհի ազդեցիկ պետություն։ Քաղաքն ուներ շրջանաձև հատակագիծ և շրջափակված էր քարե պատով, որն ուներ յոթ դարպաս, որի պատճառով էլ հաճախ անվանում էին Յոթնադուռ Թեբե։
2011 թվականի դրությամբ քաղաքն ունի 36 477 բնակիչ և հանդիսանում է Բեոտյան պերֆեկտուրայի ամենամեծ քաղաքը։


== Ծանոթագրություններ ==
Սալոմոն Կալու

Սալոմոն Կալու (ֆր.՝ Salomon Armand Magloire Kalou, օգոստոսի 5, 1985(1985-08-05)[…], Oumé, Gôh-Djiboua District, Կոտ դ'Իվուար), իվուարցի ֆուտբոլիստ, «Հերթա Բեռլին» ակումբի հարձակվող։


== Կենսագրություն ==


=== Ակումբային կարիերա ===
Առաջին մրցաշրջանում դաշտ է դուրս եկել մեկ անգամ։ Երկրորդ մրցաշրջանում մասնակցել է 14 խաղի և խփել 12 գոլ։ Կալուն ընդհանուր առմամբ անցկացրել է 23 խաղ և խփել 16 գոլ։
Հոլանդիայի առաջնությունում ունեցած հաջող ելույթների շնորհիվ 2003 թվականին գնվել է «Ֆեյենորդ» ակումբի կողմից։ Տրանսֆերի արժեքը կազմել է 4 միլիոն եվրո։ Ակումբի կազմում Կալուն մասնակցել է 67 խաղի և խփել 35 գոլ։ 2005 թվականին արժանացել է Նիդերլանդների լավագույն ֆուտբոլիստի կոչման։
Կալուն «Չելսի» ակումբի կազմում իր նորամուտը կատարել է 2006 թվականին՝ մասնակցելով Անգլիայի Սուպերգավաթի խաղարկության շրջանակներում անցկացված «Լիվերպուլ» ակումբի դեմ խաղին, իսկ հոկտեմբերին խփել է իր առաջին գոլը նոր ակումբի կազմում՝ Լիգայի գավաթի խաղարկության շրջանակներում գրավելով «Բլեքբերն» ակումբի դարպասը։ Ընդհանուր առմամբ Կալուն առաջին մրցաշրջանում մասնակցել է 64 խաղերից 58-ին և խփել 9 գոլ։ 2007/08 մրցաշրջանը Կալուն սկսել է որպես թիմի հիմնական հարձակվողներից մեկը։
2010/11 մրցաշրջանում Կալուն փոխարինման է դուրս եկել 7 խաղերում և դարձել 5 գոլի հեղինակ։
2011/12 մրցաշրջանի վերջում հայտնի է դարձել, որ Կալուն մրցաշրջանի ավարտին կհեռանա «Չելսի» ակումբից և կդառնա ազատ գործակալ։
2012 թվականի հուլիսի 7-ին Կալուն չորսամյա պայմանագիր է կնքել ֆրանսիական «Լիլ» ակումբի հետ։ 2012-2013 մրցաշրջանում Կալուն Ֆրանսիայի առաջնությունում անցկացրել է 28 խաղ և խփել 14 գոլ։
2014 թվականի օգոստոսին Կալուն երեք տարի ժամկետով պայմանագիր է կնքել Բեռլինի «Հերթա» ակումբի հետ։


=== Կարիերան հավաքականում ===
2008 թվականին Կոտ դ'Իվուարի հավաքականի կազմոիւմ մասնակցել է Աֆրիկայի ազգերի գավաթի խաղարկությանը։ Ճանաչվել է  Աֆրիկայի լավագույն երիտասարդ խաղացող 2008 թվականին։


== Ձեռքբերումներ ==
Թիմային

 «Չելսի»Պրեմիեր լիգայի չեմպիոն – 2009
Անգլիայի գավաթակիր (4) – 2007, 2009, 2010, 2012
Ֆուտբոլի լիգայի գավաթակիր – 2007
Անգլիայի սուպերգավաթակիր – 2009
Ուեֆա Չեմպիոնների լիգայի հաղթող – 2012 «Կոտ դ'Իվուարի հավաքական»Աֆրիկայի ազգերի գավաթի խաղարկության չեմպիոն – 2015Անհատական

Տարվա ֆուտբոլիստ Նիդերլանդներում – 2005
Աֆրիկայի լավագույն երիտասարդ ֆուտբոլիստ – 2008


== Ակումբային վիճակագրություն ==
2013 թվականի մայիսի 10-ի դրությամբ.


== Ծանոթագրություններ ==


== Արտաքին հղումներ ==
Կալուի պաշտոնական Ֆեյսբուքի էջը
Կալուի պաշտոնական Տվիտերի էջը
Կալուի պաշտոնական Ինստագրամի էջը
Կալուն transfermarkt-ում
Կալուն soccerbase.com-ում
Կալուն WhoScored.com կայքում
Կալուն Հերթա Բեռլինի պաշտոնական կայքում
Կալուն Պրեմիեր Լիգայի պաշտոնական կայքում
Կալուն ՈՒԵՖԱ-ի պաշտոնական կայքում
Կեեպա (գյուղ, Լասվա շրջան)

Անվան այլ կիրառումների համար տե՛ս՝ ԿեեպաԿեեպա (էստ․՝ Kääpa), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 309 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լորենցանա

Լորենցանա  (իտալերեն՝ Lorenzana), կոմունա Իտալիայի Տոսկանա մարզի Պիզա գավառում։
Բնակչությունը կազմում է 1144 մարդ (2008 թվականի տվյալներով)։ Բնակչության խտությունը՝ 60 մարդ/կմ²։ Տարածքը՝ 19 կմ²։ Փոստային ինդեքս՝ 56043։ Հեռախոսային կոդ՝ 050։
Բնակավայրի հովանավորն է Բարդուղիմեոս առաքյալը։ Տոնը նշվում է օգոստոսի 24-ին։


== Ժողովրդագրություն ==
Բնակչության աճը։


== Կոմուանյին վարչակազմ ==
Հեռախոսահամար։ 050 662622
Գլխավոր կայք։ http://www.comune.lorenzana.pi.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային իսնտիտուտ (իտալ.)
http://www.istat.it/english/ Archived 2009-12-07 at the Wayback Machine.
Պարունակ

Պարունակը (արևմտա)հայկական անուն է, ծագում է պարունակություն բառից, նշանակում է “բովանդակություն”, “բովանդակող”։ Այն կարող է վերաբերել.

Պարունակ Զելվեյանին (սրտաբան, առողջապահության գործիչ)


== Հղումներ ==
Բեյմարա

Բեյմարա, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 30-31 կմ հարավ-հարավ-արևմուտք, բարձր լեռնային վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ջրհեղեղ Մակեդոնիայում

Ջրհեղեղ Մակեդոնիայում (մակեդոներեն՝ Невреме во северозападна Македонија), աղետ Մակեդոնիայում, որի արդյունքում զոհվել է 22 մարդ։ 2016 թվականի օգոստոսին ուժեղ անձրևների հետևանքով մեծապես տուժեցին Մակեդոնիայի արևմտյան և հյուսիսարևմտյան շրջանները։ Օգոստոսի 6-ին ուժեղ փոթորիկը վնասներ հասցրեց մայրաքաղաք Սկոպյեին և երկրի արևմտյան շրջաններին, ինչի արդյունքում զոհվեց 21 մարդ, հարյուրավորները` վիրավորվեցին։


== Իրադարձություն ==
2016 թվականի օգոստոսի 6-ին ցերեկը 5:30 -ի սահմաններում, հուժկու անձրևային փոթորիկը ներթափանցեց Մակեդոնիայի մայրաքաղաք Սկոպյեի տարածք։ Փոթորիկը ուղեկցվեց հուժկու քամիներով և ջրհեղեղով։ Անձրևը դադարեց հաջորդ առավոտյան մոտավորապես 09:30։ Ամենաուժեղ անձրևները գրանցվել էին երեկոյան ժամը 03:30-ի սահմաններում։ Մակեդոնիայի օդերևութաբանական ծառայությունը հայտարարեց, որ տեղացել է 93լ/1 քառ.մ կտրվածքով անձրև Սկոպյեում 2 ժամվա ընթացքում, ինչը կրկնակի անգամ գերազանցում է օգոստոսին տեղումների առավելագույն ցուցանիշը։ Որոշ վայրերում ջրի բարձրությունը հասել է մինչև 1.5 մետրի։ Վերջինս վերացվել է Մակեդոնիայի ոստիկանության և բանակի համատեղ ուժերի օգնությամբ` գտնելու հնարավոր զոհերին և վիրավորներին։ Օդերևութաբանները նշել են, որ ավելի քան 800 կայծակ է գրանցվել առաջին երկու ժամերի ընթացքում։ Ընդհանուր առմամբ կայծակը եղել է մոտավորապես հինգ ժամ։ Մոտավորապես 22 մարդ է զոհվել, հարյուրավորները` վիրավորվել։ Տեղական լրատվամիջոցները հայտնում են, որ շտապ օգնության 65 կանչ է գրանցվել Սկոպյեում։ Մակեդոնիայի ԶՈՒ-երը բերվել են մարտական վիճակի։ Բանակայինները կարողացել են փրկել մոտ 20 մարդու։ Մայրաքաղաքից հյուսիս- արևմուտք գտնվող երեք գյուղական համայնքներ կտրվել են արտաքին աշխարհի հետ կապից` լեռնափլուզումների հետևանքով։ Որոշ մեքենաներ հայտնվել էին տասնյակ մետրեր հեռավորության վրա։ Մի քանի մարդ մահացել է հենց ավտոմեքենայի մեջ գտնվելու պատճառով։ Անբարենպաստ եղանակը զգացվել է նաև հարևան երկրներում։ Խորվաթիայում անձրևների հետևանքով կայծակնահար է եղել երթևեկությունը։


== Արձագանքներ ==
Մակեդոնիայի փոխվարչապես Նիկոլա Թոդորովը նշել է, որ սա «աննախադեպ չափերի աղետ էր» և հավելել, որ զոհերի թիվը կարող է ավելանալ։ Սկոպյեի քաղաքապետ Կոչե Տրայանովսկին նշել է, որ նախկինում քաղաքը այսպիսի աղետի չի հանդիպել։ Կառավարությունը երկրում արտակարգ դրություն է հայտարարել, իսկ օգոստոսի 8 ազգային սգի օր հայտարարվեց։


== Ծանոթագրություններ ==
Մրջյուններ

Մրջյունները պատկանում են թաղանթավորների կարգի միջատների ընտանիքն։Ի տարբերություն կարգի մյուս ընտանիքների՝ մրջյունների կուրծքը փորիկին է միանում 1-2 հատվածներից կազմված բարակ, շարժուն ցողունիկով։ Հայտնի է մոտ 7000 եվ ավելի տեսակ։


== Արտաքին հատկանիշ ==
Մրջյունների մարմնի երկարությունը 0,8-30 մմ է, աչքերը լինում են պարզ եվ բարդ։ Բեղիկները բարակ են, ծնկաձև, 12-13 հատվածանի։ Բերանային ապարատը ծամող է։ Կան թևավոր և անթև տեսակներ։


== Վարք ==
Շատ փոքր, խաղաղասեր եւ ջերմասեր են, տեսակների թիվն ու քանակը արևադարձային երկրներում ավելի շատ է, քան բարեխառն գոտում։ Զարգացած բնազդներով հասարակական միջատներ են։ Մրջյունների գաղութը սովորաբար կազմված է ձու ածող մեկ կամ մի քանի էգերից («թագուհիներ»), սեռապես չզարգացած բազմաթիվ էգերից («չաշխատավորներ») և թևավոր արուներից ու էգերից («աշխատավորներ»)։
Աշխատանքի բաժանումը կատարվում է խոշոր, միջին ու փոքր մրջյունների միջև։ Գաղութի ամենաբազմանդամ խմբի՝ աշխատավորների վրա են դրված բույն կառուցելու, սնունդ հայթայթելու, մատղաշներին կերակրելու, թշնամիներից պաշտպանելու պարտականությունները։
Մրջյունները երբեք չեն քնում։


== Բազմացում ==
Տարեկան մեկ անգամ մրջյունների բնում զարգանում են թևավոր արուներ ու էգեր, որոնք ամուսնական թռիչքի համար լքում են բույնը։ Բեղմնավորումը տեղի է ունենում օդում կամ գետնի վրա, ապա արուները ոչնչանում են, իսկ էգերը կորցնում են թևերը և սկսում նոր բույն կառուցել։ Կան և մշտապես բույն չունեցող թափառական տեսակներ։


== Սննդառություն ==
Մրջյունները սնվում են բուսական ու կենդանական կերով, որոշ տեսակներ՝ առավելապես լվիճների քաղցր արտաթորանքով։ Աշխատավոր մրջյունների թագուհուն և թրթուրներին սնում են իրենց թգագեղձերի արտադրած հյութով՝ տրոֆոլաքսիսով։


== Նշանակություն ==
Մրջյունները օգտակար են, նպաստում են սերմերի տարածմանը, բույսերի փոշոտմանը, հողառաջացմանը, ոչնչացնում են վնասատուների թրթուրները։
Որոշ տեսակները վնաս են հասցնում տեխնիկական կուլտուրաների մթերքներին։ Որոշ երկրներում ձեռնարկվում են մրջյունների պահպանման միջոցառումներ։


== Հետաքրքիր է ==
Գոյություն ունեն մրջյուններ, որոնք համարվում են մեղրի կենդանի անոթներ։ Այս մրջյունները գաղութում ոչինչ չեն անում և պարարտանում են այլ մրջյունների հավաքած ամենահամեղ կերակուրներով։ Արդյունքում նրանք այնքան են ուռչում, որ դառնում են խաղողի հատիկի չափ։ Նրանց մարմինը լցված է լինում քաղցր հեղուկով։ Երբ գաղութում դժվար ժամանակներ են սկսվում, այս մրջյունները ետ են տալիս կերածը և այլ մրջյուններին կերակրում քաղցր հեղուկով։ Այս մրջյուններով սնվում են նաև այլ գաղութներից ժամանածները, այլ կենդանիներ, նույնիսկ անապատում բնակվող մարդիկ։
Մրջյունները հայտնի հովիվներ են։ Նրանք փնտրում են լվիճներ և խմում են նրանց մարմնից արտազատվող օգտակար հեղուկը։ Մրջյունները լվիճներին պաշտպանում են գիշատիչներից և պատրաստ են նույնիսկ իրենց կյանքը զոհաբերել նրանց կյանքը փրկելու համար։ Մրջյունները հաճախ ուտում են նաև լվիճների թևերը, որպեսզի նրանք չկարողանան թռչել և հեռանալ։ Հայտնի է նաև որ մրջյունները լվիճներին տեղափոխում են իրենց բները և պահում իրենց հարմար վայրում՝նրանց նեկտարից մշտապես օգտվելու համար։
Բանշի (այլ կիրառումներ)

Բանշի, կարող է վերաբերել՝

Բանշի - իռլանդական դիցաբանության մեջ իգական սեռի ոգի
Բանշի - ամերիկյան հեռուստասերիալ
Բելին (գյուղ, Կովելի շրջան)

Անվան այլ կիրառումների համար տե՛ս՝ ԲելինԲելին (ուկրաիներեն՝ Білин), գյուղ Ուկրաինայի Վոլինի մարզի Կովելի շրջանում։ Հիմնադրվել է 1537 թվականին։
2001 թվականի տվյալներով Բելին գյուղում բնակվում էր 1 221 մարդ։ Բնակավայրը զբաղեցնում է 0,486 կմ² տարածք։ Բնակչության խտությունը կազմում էր 2512,35 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաոսի խաղ

Անվան այլ կիրառումների համար տե՛ս՝ Քաոս (այլ կիրառումներ)

Մաթեմատիկայի ոլորտում, քաոսի խաղ տերմինը ստեղծել է Մայքլ Բարնզլին, որը սկզբում վերաբերվում էր ֆրակտալի ստեղծման մի մեթոդի, մի բազմանկյունի և նրա մեջ մի պատահական կետից օգտվելով։ Ֆրակտալը ստեղծվում է նախկին կետի և պատահաբար ընտրված մի անկյունի միացնող գծի՝ մի տվյալ կոտորակը նշելով, և սա շատ անգամներ կրկնելով։ Մի հավասարակողմ եռանկյունից և 1/2 կոտորակից օգտվելով, ստացվում է Սիերպինսկի եռանկյունը։
Մեթոդը ընդհանրացել է, որևէ կրկնված ֆունկցիայի համակարգի (ԿՖՀ) ատրակտանտը կամ անշարժ կետը առաջացման վերաբերելու համար։ Որևէ x0 կետից սկսելով, հաջորդ կրկնությունները ստեղծվում են xk+1 = fr(xk) ձևով, որտեղ fr-ն տվյալ ԿՖՀ-ի անդամ է, որ պատահաբար է որոշվում ամեն կրկնության համար։ Վերջապես իտերացիաները զուգամիտում են ԿՖՀ-ի անշարժ կետին։ Երբ x0-ն պատկանում է ԿՖՀ-ի ատրակտանտին՝ բոլոր xk իտերացիաները մնում են ատրակտանտի մեջ, 1 հավանականությամբ, և նրա մեջ մի խիտ սեթ կազմում։
Քաոսի խաղ մեթոդը պատահականորեն կետեր է ստեղծում՝ ողջ ատրակտանտի վրա, ի տարբերություն ֆրակտալ նկարելու բոլոր այլ մեթոդներին, որոնք փորձում են էկրանի վրայի ամեն պիկսելները՝ տեսնելու թե արդյոք նրանք պատկանում են ֆրակտալին։ Ֆրակտալի ընդհանուր տեսքը կարող է արագորեն նկարվել քաոսի խաղի մեթոդից օգտվելով, բայց ֆրակտալի որոշ մասերն այսպիսով մանրամասորեն նկարելը կարող է դժվար լինել։
Քաոսի խաղ մեթոդը նշվել է Թոմ Ստոպարդի 1993 թատերախաղում՝ Արկադիայում։


== Տես նաև ==
Քաոսի տեսություն


== Աղբյուրներ ==
1975

1975 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1975 թվականն է, 
XX դարի 75-րդ տարին։


== Դեպքեր ==
Հունվար 30 - Երևանում բացվեց Եղիշե Չարենցի տուն-թանգարանը
Նոյեմբերի 25 - Սուրինամը անկախացավ։


== Ծնունդներ ==
Հունվարի 11 - Մատտեո Ռենզի, Իտալիայի վարչապետ
Հունվարի 30 - Ժունինյո Պերնամբուկանո, բրազիլացի ֆուտբոլիստ, կիսապաշտպան
Մարտի 15 - Վեսելին Տոպալով, բուլղարացի շախմատիստ, գրոսմայստեր (1992), ՖԻԴԵ-ի վարկածով աշխարհի չեմպիոն (2005)
Ապրիլի 1 - Արթուր Գևորգյան, Ազգային Ժողովի պատգամավոր
Ապրիլի 5 - Ջուսի Ջեյ, Ռեփեր, երաժշտական պրոդյուսեր, երգահան
Ապրիլի 12 - Արմեն Դանիելյան, հայ իրավաբան
Մայիսի 2 - Դևիդ Բեքհեմ, անգլիացի ֆուտբոլիստ, կիսապաշտպան
Մայիսի 18 - Ջոն Հիգգինս, շոտլանդացի հայտնի պրոֆեսիոնալ սնուկերիստ, աշխարհի քառակի չեմպիոն՝ 1998, 2007, 2009, և 2011 թվականներին
Հունիսի 1 - Նիկոլ Փաշինյան,  հայ լրագրող, պետական, քաղաքական և կուսակցական գործիչ
Հունիս 15 - Էլիզաբեթ Ռիզեր,թատրոնի և կինոյի դերասանուհի
Հունիսի 25 - Դաթո Խուջաձե, վրացի երգիչ, կոմպոզիտոր, երգերի հեղինակ
Հուլիս 18 - Դարոն Մալաքյան, System of a Down խմբի հայազգի կիթառահար
Օգոստոս 7 - Շարլիզ Թերոն, ամերիկյան կինոդերասանուհի
Հոկտեմբերի 22 - Միչել Սալգադո, իսպանացի ֆուտբոլիստ, պաշտպան
Հոկտեմբերի 25 - Էդուարդ Բագիրով, ադրբեջանական ծագում ունեցող ռուսաստանցի գրող
Հոկտեմբերի 27 - Անդրեյ Մովսեսյան, հայ ֆուտբոլիստ, հարձակվող, 2000-2003 թվականներին Հայաստանի ազգային հավաքականի անդամ
Դեկտեմբերի 5 - Ռոննի Օ'Սալլիվան, անգլիացի սնուկերիստ
Դեկտեմբերի 18 - Սիա Ֆուրլեր, երգչուհի, երգերի հեղինակ


== Մահեր ==
Մարտի 8 - Ջորջ Սթիվենս, ամերիկացի կինոռեժիսոր, սցենարիստ, օպերատոր և պրոդյուսեր
Հուլիսի 2 - Գուիդո Արա, իտալացի ֆուտբոլիստ և գլխավոր մարզիչ
Սեպտեմբերի 20 - Ալեքսի Լեժե Սեն-Ժոն Պերս, ֆրանսիացի բանաստեղծ, դիվանագետ
Հոկտեմբերի 27 - Շահեն Երիցյան, աղեղնավոր երաժշտական գործիքների հայ վարպետ
Նոյեմբերի 2 - Ջովաննի Դեյնի, իտալացի ֆուտբոլիստ, կիսապաշտպան և գլխավոր մարզիչ
Էրիկ Արտաշեսի Մամիջանյան, ծնվել է 1936 թվականի օգոստոսի 7-ին, Կիսլովոդսկում, հայ խորհրդային ֆիզիկոս։ Ֆիզմաթ գիտությունների դոկտոր, հայ խորհրդային ֆիզիկոս։
Փետրվար 24 - Մինաս Ավետիսյան, նկարիչ (ծ. 1928)
Ապրիլի 17 - Վիգեն Խեչումյան - հայ արձակագիր (ծ. 1916)
Հունիսի 15 - Վաղինակ Բեքարյան, հայ մանկավարժ, բանաստեղծ
Օգոստոս 9 - Դմիտրի Շոստակովիչ, ռուս կոմպոզիտոր (ծ.1906)
Վասակ (պատմական դրամա)

Վասակ, Դերենիկ Դեմիրճյանի պատմական դրաման է, որ նա գրել է 1912 թվականին։ Պիեսը բեմադրվել է 1914 թվականին Թիֆլիսի արտիստական թատրոնում, սակայն հաջողություն չի ունեցել։


== Սյուժեն ==
Հայ նախարարները Տիզբոնում առերես կրոնափոխ լինելուց հետո վերադառնում են Հայաստան՝ ժամ առաջ բացահայտելու կեղծիքն ու ապստամբելու։ Սակայն Հազկերտն իր հազարապետի խորհրդով պատանդ է պահել Վասակի որդիներին՝ Ամիրին ու Բաբիկին, քանզի Վարդանն անգամ պատանդին չի հիշի, եթե ապստամբելու միտք ունենա, այնինչ Վասակը փառասեր է ու արկածախնդիր, նա կհսկի Վարդանին։
Հայաստան հասնելուց հետո Վասակն ամեն կերպ ձգտում է զսպել Վարդանին, որ շատ զոհեր չտան։


== Ծանոթագրություններ ==
Հայկ Սայադյան

Հայկ Լենիկի Սայադյան (մայիսի 28, 1980, Վայք, Վայոց Ձոր), նկարիչ, անիմացիոն ֆիլմերի հեղինակ և ռեժիսոր, գովազդային ու երաժշտական անիմացիոն հոլովակների ռեժիսոր, գրող, կոմպոզիտոր։


== Կենսագրություն ==
Հայկ Սայադյանը ծնվել է 1980 թվականի մայիսի 28-ին՝ Վայոց Ձորի Վայք քաղաքում։ 1986-1997 թվականներին ուսանել է Վայքի թիվ 2 միջնակարգ դպրոցում։ 1997-2003 թվականներին սովորել է Հայաստանի Գեղարվեստի պետական ակադեմիայի գրաֆիկայի ֆակուլտետի գրքի ձևավորման բաժնում՝ ստանալով գրաֆիկ-ինլյուստրատորի մասնագիտություն։
2007-2011 թվականներին աշխատել է «Նաիրիտ» ՓԲԸ նախագծային-կոնստրուկտորական բաժանմունքում՝ որպես ճարտարապետ-դիզայներ։ 2011 թվականից մինչ օրս աշխատում է «Թաչ Էֆ Էքս» («Touch FX») անիմացիոն ստուդիայում՝ որպես 3D անիմացիոն ֆիլմերի նկարիչ։
2018 թվականին հիմնել է «Wi Zard» այլընտրանքային գովազդի ընկերությունը։


=== Անձնական կյանք ===
2007 թվականին Հայկ Սայադյանն ամուսնացել է Աննա Դավթյանի հետ։ Ունեն երկու դուստր՝ Անգելինան և Լյուսին։


== Պարգևներ և մրցանակներ ==
Հայկ Սայադյանը սփյուռքի նախարար Հրանուշ Հակոբյանի կողմից  արժանացել է հատուկ շնորհակալագրի՝ «Կոմիտաս Վարդապետ» համահայկական փառատոնի իրականացմանն աջակցելու համար։
2016 թվականին Երևանում կազմակերպված «Ռեանիմանիա» փառատոնի ժամանակ նրա հեղինակած «Պապիկիս երազը» ֆիլմն արժանացել է «Լավագույն հայկական անիմացիոն ֆիլմ» անվանակարգին։
Կրետե կղզում կայացած Նիկոս Կազանձակիսի կյանքին և գործունեությանը նվիրված մրցույթում իր «Կազանձակիս» ֆիլմի համար արժանացել է գլխավոր մրցանակի։


== Ստեղծագործություն ==
Հայկ Սայադյանի առաջին անիմացիոն ֆիլմը հայոց ծիսական տիկնիկներ պատրաստող Նազարեի մասին է, որին հաջորդել են մյուս չորս աշխատանքները՝ «Հայր մեր», «Պանգեա», «Vivos Voco», «Կոմիտաս»։
«Հայր մեր», «Պանգեա», «Vivos Voco» ֆիլմերը մարդկային մեղքի գիտակցման չմիջնորդավորված ու չպարտադրող կոչ են։ «Պանգեա» շարժանկարում մարդ արարածը, չբավարարվելով Արարչի պարգևած իշխանությամբ, ինքն իրեն թագադրում է ու անմիջապես էլ չարաշահում թագի հնարավորությունները։
«Հայր մերը» տերունական աղոթքի պատկերային շարադրանքն է ու խոնարհումը Բարձրյալի առջև։ Իսկ «Կոչեմ ապրողացը» «Vivos Voco» ալեգորիաներով մեկնաբանում է Հոր և Որդու անսահման նվիրման պատասխանը մարդկության ապերախտությանը։ Հեղինակն աստվածային կամքի ու գթառատության դեմ շեշտում է մարդկային մեղքի անվերջանալիությունը և ոգեկոչում մաքրագործվելու լույսը։
«Կոմիտաս» ֆիլմում ստեղծել է ժողովրդի հավաքական կերպարը, որն սպասում է իր հանճարի վերադարձին։ Հեղինակը այլաբանորեն, սիմվոլների լեզվով ներկայացնում է Կոմիտասի կյանքի վերջին երկու տասնամյակները։
Հայկ Սայադյանը նկարում է ձայնը, հնչյունը և զգացմունքները։


=== Ֆիլմադարան ===


=== Ցուցահանդեսներ ===
1993 թվական - Երևան (անհատական)
2001 թվական - Երևան (խմբակային)
2008 թվական - Երևան (անհատական)


== Ծանոթագրություններ ==


== Արտաքին հղումներ ==
«Հաջողության ճանապարհը». Հայկ Սայադյան
«ԿԱԶԱՆՁԱԿԻՍ» Հայկ Սայադյան
Ծիրան 3 ԿՈՄԻՏԱՍ/Komitas Հայկ Սայադյան
Գևորգ Մարգարյան և Հայկ Սայադյան - Արի Երթանք
«Նազարե» Հայկ Սայադյան
Ֆաբիո Կոենտրաո

Ֆաբիո Ալեքսանդր Դա Սիլվա Կոենտրաո (պորտ.՝ Fábio Alexandre da Silva Coentrão, մարտի 11, 1988(1988-03-11), Vila do Conde, Porto District, Պորտուգալիա), պորտուգալացի ֆուտբոլիստ, «Ռեալ Մադրիդի» խաղացող։ Սովորաբար խաղում է պաշտպանության ձախ թևում, սակայն կարող է խաղալ նաև ձախ վինգերի և կենտրոնական կիսապաշտպանի դիրքում։ Ամուսնացած է և ունի մեկ աղջիկ։


== Ակումբային կարիերա ==


=== Ռիու Ավե ===
«Ռիու Ավեն» դարձավ Կոենտրաոյի առաջին պրոֆեսիոնալ ակումբը, որտեղ նա խաղաց 2005-2007 թվականներին։ Կոենտրաոն իր նորամուտի խաղը Պորտուգալիայի առաջնությունում խաղաց 2005 թվականի հոկտեմբերի 14-ին, երբ 17 տարեկան էր։ Նա այդ ակումբում դարձավ 4 գոլի հեղինակ։ 2007 թվականի փետրվարին Ֆաբիոն 1 շաբաթյա վերապատրաստում անցկացրեց «Չելսիում»։ Ժոզե Մոուրինյոն գերազանց գնահատեց ֆուտբոլիստին և խոստացավ հետագայում հետևել նրան։


=== Բենֆիկա ===
Նույն 2007 թվականին Ֆաբիոն ստորագրեց 6 ամյա պայմանագիր «Բենֆիկայի» հետ։ Նա իր առաջին խաղը խաղաց «Կոպենհագենի» դեմ՝ Չեմպիոնների Լիգայի 3-րդ որակավորման փուլում՝ խաղալով միայն 2-րդ խաղակեսը։ 2007 թվականին Պորտուգալիայի առաջնությունում նա անցկացրեց ընդամենը 3 խաղ, որից հետո վարձակալական հիմունքներով ուղարկվեց «Նասիոնալ»։ 
2008 թվականի հուլիսին հայտարվեց նրա հոլանդական «Ֆեյենորդ» տեղափոխության մասին։Չնայած որ նրանք արդեն համաձայնության էին եկել, այնուամենայնիվ նա տեղափոխվեց Ռեալ Սարագոսա։ Նրա բախտը այստեղ էլ չբերեց և նա անցկացրեց ընդամենը 1 խաղ, փոխարինման դուրս գալով 82-րդ րոպեին։ 2009 թ հունվարին վերադարձավ «Ռիու Ավի»՝ նորից վարձավճարական հիմունքներով։
Մրցաշրջանի ավարտից հետո նա վերադառնում է Բենֆիկա։ Նա հիանալի մրցաշրջան անցկացրեց։ Բենֆիկան 6 տարի անց նորից չեմպիոն դարձավ։ Նա անցկացրեց 45 խաղ և 3 գոլ խփեց։


=== Ռեալ Մադրիդ ===
Հուլիսի 5-ին 30.000.000-ով Ռեալ Մադրիդը գնեց նրան։


==== 2011-2012 ====
Իր առաջին խաղը նա անցկացրեց Լոս Անջելես Գալաքսիի դեմ և այդ խաղում նա դարձավ լավագույն խաղացողը։ Առաջին պաշտոնական խաղն անցկացրեց Բարսելոնաի դեմ Իսպանիայի Սուպեր գավաթի շրջանակներում ՝: 54-րդ րոպեին նա փոխարինեց Անխել դի Մարիային և 91-րդ րոպեին ստացավ դեղին քարտ։
Օգոստոսի 21-ին իր առաջին խաղը խաղաց Լա Լիգայում՝ Ռեալ Սարագոսայի դեմ։ Նա խաղաց ամբողջ խաղն և այդ խաղում Ժոզե Մոուրինյոի թիմը հաղթեց 6-0 հաշվով։Ժոզե Մոուրինյոն Կոենտրաուին թույլ տվեց խաղալ դաշտի կենտրոնում։ Վերջ ի վերջո նա Մարսելոի հետ խաղաց ձախ եզրում։ Կոենտրաուն խաղաց 20 խաղ։
Կոպա դել Ռեյ-ում Ֆաբիոն խաղաց 5 խաղ, ընդորում 2-ը Բարսելոնայի դեմ 1/4 եզրափակչում։
ՈՒԵՖԱ Չեմպիոնների Լիգայում խաղաց 5 խաղ։


==== 2012-2013 ====
Հուլիսի 16-ին ՈՒԵՖԱ-ն հրապարակեց մի ցուցակ, որը բաղկացած էր 32 ֆուտբուլիստներից։ Այդ ցուցակի մեջ էր նաև մրցաշրջան անցկացրած Կոենտրաուն։
Մրցաշրջանի հենց սկզբից Ռեալ Մադրիդը վստահ հաղթանակ տարավ Բարսելոնայի նկատմամբ Կոպա դել Ռեյ-ում։ Կոենտրաուն խաղաց ամբողջ 90 րոպեն։
Երկրորդ տուրի՝ Խետաֆեի դեմ Ֆաբիոն հեռացվեց դաշտից և որակազրկվեց 4 խաղով։ Հետո հավաքականի կազմում նա վնասվածք ստացավ։ Նա իր հաջորդ խաղն անցկացրեց Նոյեմբերի 11-ին Լևանտեի դեմ։
Դեկտեմբերի 16-ին նա իր առաջին գոլը խփեց Ռեալի կազմում իր նախկին ակումբին՝ Ռեալ Սարագոսային։
Ալբոնեզե

Ալբոնեզե (իտալերեն՝ Albonese), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 512մարդ (2004 թվական)։ Խտությունը կազմում է 128մարդ/կմ²։ Տարածքը 4 կմ² է։ Փոստային ինդեքս՝ 27020։ Հեռախոսային կոդ՝ 0384։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0384 52012
Պաշտոնական կայք՝ http://www.comune.albonese.pv.it/


== Արտաքին հղումներ ==
կայք(իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անտոնիո Տայանի

Անտոնիո Տայանի (իտալերեն՝ Antonio Tajani, օգոստոսի 4, 1953(1953-08-04), Հռոմ, Իտալիա), իտալացի քաղաքական գործիչ, տրանսպորտի կոմիսար (2008-2010), արդյունաբերության և ձեռնարկատիրության հարցերով կոմիսար (փետրվարի 9, 2010 - հոկտեմբերի 31, 2014)։ Եվրոպական կոմիտեի փոխնախագահներից մեկը։
2017 թվականի հունվարի 17-ից Եվրախորհրդարանի նախագահն է։


== Կենսագրություն ==
Ավարտել է Հռոմի Լա Սապիենցա համալսարանի իրավաբանական ֆակուլտետը, աշխատել մամուլում և ռադիոյում։
Երիտասարդ տարիքում Երիտասարդական միապետական ճակատի՝ «Իտալական միապետության միություն» (Unione monarchica italiana) երիտասարդական կազմակերպության փոխնախագահն էր։ Ծառայել է Հակաօդային պաշտպանությունում որպես սպա։ Ավելի ուշ որպես լրագրող է աշխատել Il Settimanale-ում և il Giornale-ում, ինչպես նաև հաղորդավար՝ Giornale Radio Rai-ում և հատուկ թղթակից մի քանի երկրներում՝ ներառյալ Լիբանանում, ԽՍՀՄ-ում և Սոմալիում։
1993 թվականի հունիսի 29-ին Չեզարե Պրեվիտիի, Ջուլիանո Ուրբանիի, Անտոնիո Մարտինոյի և Մարչելո ԴելՈւտրիի հետ մասնակցել է իրավաբանների և այլ անձանց հավաքին, որոնք կապված էին Սիլվիո Բերլուսկոնի Ֆինինվեսթ ընկերության հետ և որոնք սկիզբ դրեցին «Առա՜ջ, Իտալիա՛։ Ասոցիացիա՝ հանուն լավ կառավարության» (Forza Italia! Associazione per il buon governo) խմբին, որը հետագայում դարձավ «Առա՜ջ, Իտալիա՛» կուսակցություն։
1994 թվականին ընտրվել է Եվրախորհրդարանի պատգամավոր, Եվրախորհրդարանում եղել «Առա՜ջ, Իտալիա՛» կուսակցության նախագահ, ինչպես նաև մի շարք կոմիտեների և պատվիրակությունների անդամ։ 2008 թվականի մայիսին փոխարինել է Ֆրանկո Ֆրատինիին Եվրոպական կոմիտեում Իտալիայի ներկայացուցչի պաշտոնում, որը նշանակվել էր որպես Իտալիայի արտաքին գործերի նախարար։ Նրա՝ տրանսպորտի կոմիսարի պաշտոնում նշանակելուն կողմ արտահայտվեց Եվրախորհրդարանի 507 պատգամավոր, իսկ դեմ՝ 53։ 2010 թվականի փետրվարի 9-ին Եվրոպական կոմիտեի նորացված կազմում ստացել է արդյունաբերության և ձեռնարկատիրության հարցերով կոմիսարի պաշտոն, ինչպես նաև պահպանել կոմիտեի փոխնախագահի պաշտոնը։ 2014 թվականին վերադարձել է Եվրախորհրդարանում իր պատգամավորական աշխատանքին, երբ զբաղեցրեց փոխնախագահի պաշտոնը։ 2014 թվականից նաև «Առա՜ջ, Իտալիա՛» վերածնված կուսակցության գործադիր կոմիտեի անդամն է։


== Ծանոթագրություններ ==


== Արտաքին հղումներ ==
Անտոնիո Տայանին Եվրախորհրդարանի կայքում(չաշխատող հղում) (անգլ.)
Անտոնիո Տայանին Եվրոպական կոմիտեի կայքում (անգլ.)
Իգնատևո (գյուղ, Յոշկար-Օլա քաղաքային օկրուգ)

Անվան այլ կիրառումների համար տե՛ս՝ ԻգնատևոԻգնատևո (ռուս.՝ Игнатьево), գյուղ Ռուսաստանի, Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2008 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեթլին Հոլ Ջեյմիսոն

Քեթլին Հոլ Ջեյմիսոն (Джемисон) (անգլ.՝ Kathleen Hall Jamieson, նոյեմբերի 24, 1946(1946-11-24), Մինեապոլիս, Մինեսոտա, ԱՄՆ), ամերիկացի գիտնական, քաղաքական և գիտական հաղորդակցության մասնագետ։ Փենսիլվանիայի համալսարանի փիլիսոփայության դոկտոր, Annenberg Public Policy Center[en]-ի տնօրեն և Ամերիկյան փիլիսոփայական ընկերության անդամ (1997) : Արժանացել Է Public Welfare Medal (2020), ԱՄՆ-ի ԳԱԱ-ի ամենահեղինակավոր մրցանակին։  FactCheck.org[en] հիմնարկության համահիմնադիր։ 
Ավարտել է Մարքուետ համալսարանը, Մադիսոնի Վիսկոնսինս համալասրանում ստացել է մագիստրոսի և փիլիսոփայության դոկտորի աստիճան։ Դասավանդել է Մերիլենդսկի և Տեխասի համալսարաններում մինչև 1989 թվականին Փենսիլվանիայի համալսարանի նահանգ ընդունվելը։
Ֆելլո ամերիկյան գիտությունների ակադեմիայում հանդիսացել  է International Communication Association[en] տնօրեն։
Նշվում է Henry Allen Moe Prize ամերիկյան փիլիսոփայական հասարակության (2016) և Everett M. Rogers Award (2018)-ի շարքերում։


== Հրապարակումներ ==
16 գրքի համահեղինակ է.

Dirty Politics: Deception, Distraction and Democracy
Packaging the Presidency — за которую отмечена Speech Communication Association’s Golden Anniversary Book Award
Eloquence in an Electronic Age — отмечена Winans-Wichelns Book Award
Spiral of Cynicism: Press and Public Good (with J. Cappella)
Echo Chamber: Rush Limbaugh and the Conservative Media Establishment
Cyberwar: How Russian Hackers and Trolls Helped Elect a President[en] (Oxford University Press, 2018, ISBN 978-0-19-091581-0; года) — отмечена R.R. Hawkins Award[en] (2019), а также Roderick P. Hart Outstanding Book Award (2019) и PROSE Award of Excellence in the Social Sciences (2019)Գրել է Օքսֆորդի քաղաքական հաղորդակցության ուղեցույց եւ Օքսֆորդի գիտական հաղորդակցության գիտության ուղեցույց (2017)։
Իր Cyberwar (2018) գրքում նա ապացուցում է, որ հավանական է, թե ռուսները օգնել են Թրամփին նախագահ ընտրվելու հարցում։


== Ծանոթագրություններ ==


== Արտաքին հղումներ ==
CV Archived 2020-07-07 at the Wayback Machine. (2020)
Kathleen Hall Jamieson, Ph.D. - Annenberg School for Communication
25 years later, a legacy presses forward (February 4, 2019)
Թորոս Տարոնացի

Թորոս Տարոնացի, Մշեցի (ծննդի և մահվան թվականները անհայտ են), հայ մանրանկարիչ, գրիչ և տաղասաց։ XIV դարի առաջին կեսի Գլաձորի մանրանկարչության դպրոցի խոշոր ներկայացուցիչ։


== Կենսագրություն ==
Հայտնի է, որ Թորոս Տարոնացին Մուշ քաղաքից է, որի համար նրան երբեմն Մշեցի են անվանել։ Հայրը եղել է Սարգիս քահանան, մայրը՝ Մարիամը։ Սովորել է Գլաձոր, Եսայի Նչեցու մոտ։ Հայտնի են նրա ընդօրինակած և ծաղկած 19 ձեռագիր, որոնցից ինը պահվում է Երևանի Մեսրոպ Մաշտոցի անվան Մատենադարան։ Մեզ հայտնի նրա առաջին ձեռագիրը «Եսայի Նչեցու Ավետարանն» է (1307 թվական, Վենետիկի Ս. Ղազար վանք, ձեռագիր 1917 թվական), որը ուսումնասիրել է Ս.Տեր-Ներսեսյանը։ Գործունեությունը մոտ 40 տարի է տևել։ Վերջին անգամ անունը հանդիպում է 1346 թվականին, նրա ծաղկած ժողովածուում։ Լավագույն ստեղծագործություններից է «Եսայի Նչեցու Աստվածաշնչի» (1318, Երևանի Մեսրոպ Մաշտոցի անվան Մատենադարան, ձեռագիր համար 206) նկարազարդումը, որը պարունակում է 11 թեմատիկ մանրանկարներ, 4 ավետարանիչների պատկերներ և գրեթե յուրաքանչյուր էջում՝ զարդանկարներ։ Լուսանցազարդերը մեծ մասամբ կազմված են բուսական մոտիվներից։ Գլխագրերը բազմազան են։ Թերթերի կոմպոզիցիոն կառույցը մոնումենտալ տպավորություն է թողնում։ Գունային գամմայում իշխում են կապույտը, կարմիրը, մանուշակագույնը՝ ոսկու առատ օգտագործմամբ։ Ձեռագրում վեց խորաններ են, յուրաքանչյուր երկուսը՝ սիմետրիկ։ Բյուզանդական մանրանկարչության սկզբունքների որոշ առկայությամբ հանդերձ, ազգային վաղեմի ավանդույթները հաստատուն տեղ են գրավում Թորոս Տարոնեցու արվեստում։ Նկատելի է ժողովրդական արվեստի հնարքների օգտագործումը։ Հորինվածքները պարզ են՝ գրեթե միշտ կառուցված համաչափ ուրվանկարով։ Թորոս Տարոնացին առանձին կենդանությամբ է պատկերել Տիրամորն ու մանկանը (ներմուծելով կենցաղային մոտիվներ), նվագող Դավիթ մարգարեին, միջնադարյան մտածող Եսայի Նչեցուն։ Առավել արտահայտիչ է նրա ծաղկած ձեռագրերի զարդարվեստը (Մեծ Հայքի և Կիլիկիայի զարդարվեստի յուրահատուկ սինթեզ)։


== Գրականություն ==
Ավետիսյան Ա., Հայկական մանրանկարչության Գլաձորի դպրոցը, Ե., 1971:
D e r - N e r s e s s i a n S., Manuscrits arme՝niens Mustre՝s du X lle- X llle et XIV e s ie ’c les de la Bibliotheque des Peres Mekhitharistes de Venise, P., 1936.
Տոպոլինոե (ավան, Կոնոտոպի շրջան)

Անվան այլ կիրառումների համար տե՛ս՝ ՏոպոլինոեՏոպոլինոե (ուկրաիներեն՝ Тополине), ավան Ուկրաինայի Սումիի մարզի Կոնոտոպի շրջանում։
2001 թվականի տվյալներով Տոպոլինոե ավանում բնակվում էր 140 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հույները Ղազախստանում

Ղազախստանում հույները ազգային փոքրամասնություններից մեկն են։ Հիմնական զանգվածը բաղկացած է հիմնականում Պոնտոսի հույների ժառանգներից, որոնք 1944 թվականից մինչև 1950 թվականն ընկած ժամանակաշրջանում արտաքսվել են Ղրիմից, Կովկասից և Հարավային Ռուսաստանից։


== Պատմություն ==
Մինչև 20-րդ դարի 40-ական թվականները Ղազախստանում փոքր Հունական Սփյուռք կար, այսպես, 1926 թվականին Ղազախստանում բնակվում էր ընդամենը 157 հույն։ Հույների տեղահանումը Ղազախստան սկսվել է 1944 թվականի հունիսի 2-ին, երբ 5984 հույները արտաքսվեցին Ղրիմից։ 1949 թվականի հունիսին, 1950 թվականի փետրվարին և 1950 թվականի հուլիսին հույները արտաքսվեցին Վրացական ԽՍՀ-ից, Հայկական ԽՍՀ-ից և Հյուսիսային Կովկասից։ Տեղահանվածների ընդհանուր թիվը կազմել է մոտ 60 000 մարդ։


== Ներկայիս վիճակ ==
ԽՍՀՄ մարդահամարի տվյալներով՝ 1989 թվականին Ղազախստանում բնակվում էր 46 746 հույն, սակայն ԽՍՀՄ փլուզումից հետո Ղազախստանից հույների արտագաղթն ավելացել է։ Արդեն 1999 թվականին Ղազախստանում բնակվել է 12 703 էթնիկ հույն։ Ներկայումս Ղազախստանում կան 17 հունական համայնքներ, որոնցում կա 8 819 մարդ։ Ղրղզստանի հույների հետ նրանք ստեղծել են Ղազախստանի և Ղրղզստանի հունական համայնքների Ֆեդերացիա՝ «FILIA» (հունարեն՝ φιλία, что означает по-гречески Дружба)։ Ֆեդերացիան հրատարակում է թերթ, կազմակերպում է բանահյուսական միջոցառումներ և օգնում է սովորել հունարեն և ծանոթացնում է հունական մշակույթին։


== Բնակչություն ==


== Ծանոթագրություններ ==


== Արտաքին հղումներԻնֆորմացիա հույների մասին ==
Ղազախստանի հունական ընկերությունների ասոցիացիա
Պատմաերկրագիտական կայք
Հույները Ղազախստանում
Ընդհանուր տեղեկություններ ղազախական հույների մասին
Ղազախստանի և Ղրղզստանի հունական ընկերությունների ասոցիացիա
Ռոբերտ Ֆրոստ

Ռոբերտ Լի Ֆրոստ (մարտի 26, 1874(1874-03-26)[…], Սան Ֆրանցիսկո, Կալիֆոռնիա, ԱՄՆ - հունվարի 29, 1963(1963-01-29)[…], Բոստոն, ԱՄՆ), ամերիկացի մեծ բանաստեղծ։ Վաղ հասակից գրում էր բանաստեղծություններ ու աշխատում իր ֆերմայում։ Նա միշտ էլ ֆերմեր մնաց՝ որպես բնության կիրքը փառաբանող ու մարդկային կյանքը բնությանը վերադարձնող երգիչ։
Ֆրոստի բանաստեղծական հերոսը՝ նյուհեմփշիրցի ֆերմերը, իր հորթերով, կենաց ծառերով ու մութ անտառներով ճամփա ընկնող կոսմիկ մի գիտակցություն է։ Բրիչը ձեռքին, կոշտ թաթերով ֆրոստյան հողագործն արարչի օրհնությունն է, նույն ինքը՝ արարիչը, հանապազօրյա քրտինքն ու արյունը հունցող աշխատավորը։
Ֆրոստն ամուսնանում է իր դասընկերուհու հետ։ Նրանց վեց երեխաներից երկուսը մահանում են փոքր հասակում։ Երիտասարդ Ֆրոստի անձնական ողբերգությունները պեսիմիստական աշխարհայացք են ձևավորում, որտեղ վաղուց պարտված ինդիվիդը շարունակում է ասկետիկ կեցությունը՝ վերապրելով անցյալը։
Ֆրոստին երկար ժամանակ չէին տպագրում։ Ստիպված նա վաճառում է ֆերման, տեղափոխվելով Լոնդոն։ Էզրա Փաունդի օգնությամբ հրատարակվում է բանաստեղծությունների առաջին ժողովածուն՝ «A Boy’s Will»։ Առաջին աշխարհամարտի նախօրեին Ֆրոստը վերադառնում է Նյու Հեմփշիր, գնում նոր ֆերմա։ Ռոբերտ Ֆրոստը չորս անգամ արժանանում է Պուլիտցերյան մրցանակի (1924, 1931, 1937․ 1943)։ ԱՄՆ-ում նա մեծ ճանաչում ու հարգանք էր վայելում։ Մի քանի նախագահի, այդ թվում նաև Ջոն Քենեդու երդմնակալության օրը նա իր խոսքն էր հղում նախագահին ու ամերիկյան ժողովրդին, կարդում էր բանաստեղծություն։
Այցելելով Խորհրդային Միություն՝ Ֆրոստը հանդիպում է Աննա Ախմատովային։ Միմյանց համար նրանք ընթերցում են բանաստեղծություններ։
Բրոդսկին, որ մի քանի էսսեներ է նվիրել նրան, ինչպես նաև Նաբոկովը և ուրիշներ Ֆրոստին համարում են 20-րդ դարի խոշոր մտածողներից մեկը։
Ռեալիստական թեմատիկան, «առօրեական պոեզիան», առտնին խոսքի օգտագործումը նրան հնարավորություն են ընձեռել արտահայտելու ժողովրդի վերաբերմունքը դարաշրջանի բարոյական ու սոցիալական խնդիրների նկատմամբ («Բոստոնից հյուսիս», 1915, ժող․)։ «Նյու Հեմփշիր» (1923), «Հեռավոր լեռնաշղթա» (1936) և այլ ժողավածուներում տրված է երբեմնի անապական գյուղաշխարհի անկասելի քայքայման, ժամանակի քաղաքակրթության բարոյական ճգնաժամի զգացումը։
Ֆրոստի ուշ շրջանի քնարական բանաստեղծությունները պատկանում էն անգլալեզու պոեզիայի գլուխգործոցներին։


== Ծանոթագրություններ ==
Բակիր Իզետբեգովիչ

Բակիր Իզետբեգովիչ (բոս․՝ Bakir Izetbegović, հունիսի 28, 1956(1956-06-28), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), բոսնիացի պետական գործիչ և քաղաքագետ։ Ծնվել է 1956 թվականին Սարաևոյում` նախկին Հարավսլավիայի տարածքում։ Երկու անգամ ընտրվել է Բոսնիա և Հերցեգովինայի նախագահ։ Բոսնիական «դեմոկրատական գործողություններ» կուսակցության առաջնորդն է։ Ամուսնացած է Սեբիջա Իզետբեգովիչի հետ։


== Կրթություն ==
Սովորել է Սարաևոյի (Բոսնիա և Հերցեգովինա) միջնակարգ և հիմնական դպրոցում։ Ավարտել է Սարաևոյի պետական ճարտարապետական համալսարանը։


== Ծանոթագրություններ ==


== Արտաքին հղումներ ==
Վարած քաղաքականությունը Archived 2015-01-13 at the Wayback Machine.
Աստերոիդների ցանկ (4501-4600)

Աստերոիդների ցանկ (4401-4500)  • Աստերոիդների ցանկ  • Աստերոիդների ցանկ (4601-4700)
 Աստերոիդների ցանկ (4401-4500)  • Աստերոիդների ցանկ  • Աստերոիդների ցանկ (4601-4700)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Կաստելնուովո դի Կոնցա

Կաստելնուովո դի Կոնցա (իտալերեն՝ Castelnuovo di Conza), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 671 մարդ, բնակչության խտությունը կազմում է 48 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 84020, հեռախոսային կոդ՝ (+39) 0828։


== Բնակչություն ==


== Կապի տվյալներ ==
Հեռախոս՝ 0828 911003
Էլեկտրոնային փոստ՝ demog.castelnuovo@tiscali.it
Պաշտոնական կայք՝ http://castelnuovodiconza.asmenet.it/ Archived 2008-03-15 at the Wayback Machine.


== Արտաքին հղումներ ==
http://castelnuovodiconza.asmenet.it/ Archived 2008-03-15 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
France Télévisions

France Télévisions (ֆր.՝ Ֆրանսիայի հեռուստատեսություն), Ֆրանսիայի ազգային հեռուստատեսային ցանց։ Հիմնվել է 2000 թվականի օգոստոսի 2-ին France 1, France 2 (նախկինում Antenne 2), France 3 (նախկինում France Régions 3) և France 5 (նախկինում La Cinquième) հեռուստաալիքների միությունով։


== Հեռուստաալիքներ ==


=== Ազգային ===
 Outre-Mer 1ère (France 1) - Ֆրանսիայի անդրծավյան տարածքների հեռուստատեսություն և ռադիո. Գործում են հետևյալ հեռուստաալիքները և ռադիոկայանները՝ Guadeloupe 1re, Guyane 1re, Martinique 1re, Mayotte 1re, Nouvelle-Calédonie 1re, Polynésie 1re, Réunion 1re, Saint-Pierre et Miquelon 1re, Wallis et Futuna 1re:
 France 2 - Դիտորդների քանակով երկրորդ հեռուստաալիքը Ֆրանսիայում (TF1-ից հետո). Հեռուստաալիքը հիմնվել է 1963 թվականի դեկտեմբերի 21-ին։ 2008 թ. հուլիսի 1-ից ալիքը սկսեց հեռարձակվել բարձր պարզության (HD) ֆորմատով։
 France 3 - Տարածաշրջանային հեռուստաալիքների ցանց. Ալիքի կազմում կա 25 մարզային հեռուստաալիք, որոնց սեփական հաղորդումների համար օրական հատկացվում է 4 եթերային ժամ։ 1996 թվականի դեկտեմբերի 16-ին եթեր է հեռարձակվում հեռուստաալիքի արբանյակային «France 3 Sat» տարբերակը։ 2010 թ. մայիսի 23-ից ալիքը սկսեց հեռարձակվել բարձր պարզության (HD) ֆորմատով։
 France 4 (1996 - 2005 թթ. կոչվել է Festival) - Ժամանցային հեռուստաալիք, ցուցադրում է հիմնականում թատրոնի, օպերայի և արվեստի բնույթի հաղորդումներ, մարզական հանդիպումներ և երաժշտական համերգներ. Հեռուստաալիքը նախատեսված է 20-40 տարեկան դիտորդների համար։
 France 5 (նախկինում՝ RFO Sat) - Հեռուստաալիքը նախատեսված է ընտանեկան լսարանի, ինչպես նաև ուսանողների և ԲՈՒՀերի դասախոսների համար։ Մասնագիտացած է հասարակական, քաղաքական և կրթական հաղորդումների և վավերագրական ֆիլմերի ցուցադրությամբ.
 France Ô - Ֆրանսիայի անդրծովյան տարածքների հանրային հեռուստաալիք՝ բուն Ֆրանսիայի տարածքում, գտնվում է Ֆրանսիական հեռուստատեսության կազմում։ Մինչ 2005 թվականը կոչվել է RFO Sat: Հեռուստաալիքը Ֆրանսիայի բնակիչներին տեղեկացնում է Ֆրանսիայի անդրծովյան տարածքների իրադարձությունները։


=== Թեմատիկ ===
Mezzo - 40%
Gulli - 34%
Planète Thalassa - 34% (66% - Canal+)
Planète Justice - 34%


=== Միջազգային ===


== Արտաքին հղումներ ==
Պաշտոնական կայք
France TV
Հեռուստածրագրեր Archived 2009-04-16 at the Wayback Machine.
France24 կայք


== Ծանոթագրություններ ==
Գոբի անապատ

Գոբին (մոնղ.՝ Говь ջրազուրկ վայր; չինարեն՝ 戈壁), ընդարձակ շրջան է Կենտրոնական Ասիայում (Մոնղոլիայի և Չինաստանի տարածքում), որտեղ գերակշռող մասը կազմում են անապատները և կիսաանապատային լանդշաֆտները։
Անապատի լայնացման կանխման նպատակներով Չինաստանը ռեալիզացնում է «Կանաչ չինական պատ» նախագիծը։ Կլիման խիստ ցամաքային է, ջերմաստիճանների տարեկան տատանումները հասնում են 85 °C (հունվարինը՝ — 40 °C, հուլիսինը՝ 45 °C), տեղումները՝ 68—200 մմ։ Գերակշռում են մոխրագորշ և գորշ հողերը։ Բուսականությունը աղքատ է, բնորոշ են գոբիական սեզը, օշանը, դեղին ակացիան, սաքսաուլը, կարմրանը, ելաբույսը, զուգատերևազգիները, բազմամյա և միամյա խոտաբույսերը։ Լեռներում և օազիսներում աճում են խեժափիճի, կեչի, բարդի, ուռենի։ Կենդանական աշխարհը բազմատեսակ է դեռևս պահպանվել են վայրի ուղտը, կուլանը, Պրժևալսկու ձիերի մի քանի տեսակներ։


== Ծանոթագրություններ ==
Աննա Տորվ

Աննա Տորվ (անգլ.՝ Anna Torv, հունիսի 7, 1979(1979-06-07), Մելբուռն, Ավստրալիա), ավստրալիացի դերասանուհի։ Հայտնի է դարձել FOX ամերիկյան հեռուստաալիքով հեռարձակվող Եզր հեռուստասերիալից, որտեղ մարմնավորել է ՀԴԲ-ի գործակալ Օլիվիա Դունհամին։


== Կենսագրություն ==
Աննա Տորվը ծնվել է Ավստրալիայի Մելբուռն քաղաքում, բայց հետո նրա ընտանիքը տեղափոխվել է Գոլդ Քոսթ, և նա իր երիտասարդ տարիներն անցկացրել է այնտեղ։ Աննայի ծնողներն են Սյուզանը (անգլ․՝ Susan) և Հանս (անգլ․՝ Hans) Տորվը, ով ծագումով էստոնացի է։ Նա ունի նաև փոքր եղբայր՝ Դիլանը (անգլ.՝ Dylon)։ Բարձրագույն կրթությունը ստացել է Ավստրալիայի Դրամատիկական արվեստի պետական ինստիտուտում (National Institute of Dramatic Art) 2001 թ.-ին։


== Կարիերա ==
Տորվը նկարահանվել է ավստրալիական մի քանի հեռուստասերիալներում, իսկ 2007 թ.-ին մեկնել է Մեծ Բրիտանիա, որտեղ ավելի վաղ ստացել էր դեր BBC հեռուստաալիքի «Սիրեկանները» սերիալում։
2008 թ.-ին Աննան ստանում է ՀԴԲ-ի գործակալ Օլիվիա Դունհամի դերը Ջեֆրի Ջեյկոբ Աբրամսի հերթական նախագծում՝ Եզր հեռուստասերիալում։ Նա ստանում է այդ դերը՝ առաջ անցնելով ավելի քան երեք հարյուր դերասանուհիներից։ Տորվը արժանացել է գովաբանության քննադատների կողմից իր դերասանական խաղի համար։


== Անձնական կյանք ==
2008 թ.-ին Աննան ամուսնացել է Եզր հեռուստասերիալում իր գործընկերոջ՝ Մարկ Վելլիի հետ։ 2010 թ.-ի սկզբին նրանք բաժանվել են։


== Ֆիլմագրություն ==
2017 - Գիտակցության որսորդ (հեռուստասերիալ)/Mindhunter (ՈՒենդի, հիմնական դեր)
2016 - Գաղտնի քաղաք (հեռուստասերիալ)/Secret City (Հարրիեթ Դանքլի, հիմնական դեր)
2016 - Սթեֆանի/Stephanie (Սթեֆանիի մայրը)
2015 - Գալլիպոլիական պատմություն (մինիսերիալ)/Deadline Gallipoli (Գվենդոլին Չարչիլլ)
2015 - Դուստրը/The Daughter (Աննա)
2014 - Սիրո ժամանակն է/Love Is Now (Վիրջինա)
2014 - Երկնային սուրը/Heavenly Sword (Նարիկո, հնչյունավորում)
2014 - Բաց (հեռուստաֆիլմ)/Open (ՈՒինդսոր)
2010 - Խաղաղ օվկիանոսը (հեռուստասերիալ)/The Pacific (Վիրջինա Գրեյ, 1 սերիա)
2008-2013 - Եզր (հեռուստասերիալ)/Fringe (Օլիվիա Դունհամ, հիմնական դեր)
2008 - Սիուհիներ (հեռուստասերիալ)/Mistresses (Ալեքս, կրկնվող դեր)
2007 - Ֆրանկեյնշտեյն (հեռուստաֆիլմ)/Frankenstein (Նուրս)
2006 - Հայտնության գիրքը/The Book of Revelation (Բրիդջեթ)
2004-2005 - Մեր գաղտնի կյանքը (հեռուստասերիալ)/The Secret Life of Us (Նիկոլա Մարթել, հիմնական դեր)
2004 - ՄաքԼեոդսի դուստրերը (հեռուստասերիալ)/McLeod's Daughters (Ժասմին ՄաքԼեոդ, 2 սերիա)
2003 - Հեշտ ճանապարհորդություն/Travelling Light (Դեբրա Ֆոուլեր)
2002 - Երիտասարդ առյուծներ (հեռուստասերիալ)/Young Lions (կրկնվող դեր)


== Ծանոթագրություններ ==


== Աղբյուրներ ==
http://www.imdb.com/name/nm1396022/
http://www.kinopoisk.ru/name/382642/
http://www.anna-torv.net/ Archived 2015-04-30 at the Wayback Machine.
http://grantv.org/
Կոլոչկա

Կոլոչկա (ռուս.՝ Колочка), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կոլոկշա գետի ձախ ափին՝ 19 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000032211
Հիդրոլոգիական ուսումնասիրությունների կոդը - 110003221
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չուշտասկեմ

Չուշտասկեմ (ռուս.՝ Чуштаськем), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբերմիխելբախ

Օբերմիխելբախ (գերմ.՝ Obermichelbach), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 3117 մարդ։
Համայնքը զբաղեցնում է 9,28 կմ² տարածք։ Փոստային ինդեքսը՝ 90587։
Համայնքի բնակչության լեզուն համարվում է գերմաներենը։


== Արտաքին հղումներ ==
Պաշտոնական կայք(չաշխատող հղում)
Օյոս դել Կոլյադո

Օյոս դել Կոլյադո (իսպ.՝ Hoyos del Collado), քաղաք և համայնք Իսպանիայում, մտնում է Ավիլա պրովինցիայի մեջ, որն էլ իր հերթին մտնում է Կաստիլիա ի Լեոն ինքնավար համայնքի մեջ։ Համայնքը մտնում է Էլ Բարկո դե Ավիլլա Պիեդրախիտա շրջանի կազմի մեջ։ Տարածքը՝ 9,88 կմ2 Բնակչությունը՝ 37 (2010)։


== Բնակչություն ==


== Ծանոթագրություններ ==
Բարսելոնայի կենդանաբանական այգի

Բարսելոնայի կենդանաբանական այգի, (կատ.՝ Parc Zoològic de Barcelona, իսպ.՝ Parque Zoológico de Barcelona կենդանաբանական այգի Իսպանիայի Բարսելոնա քաղաքում։ Կենդանաբանական այգու ընդհանուր տարածքը կազմում է 13,5 հա։ Կենդանաբանական այգում (ըստ 2012 թվականի տվյալների) հանդիպում են 318 տեսակի ընդհանուր քանակությամբ 2208 կենդանատեսակներ այդ թվում նաև հազվադեպ հանդիպող Սպիտակ գորիլան։
Կենդանաբանական այգու տարածքում կարելի է հանդիպել մարդկանց, որոնք երթևեկում են չորս ակ ունեցող հեծանիվներով։


== Պատկերասրահ ==


== Ծանոթագրություններ ==


== Արտաքին հղումներ ==
http://www.zoobarcelona.cat/ZOO_Barcelona/English/English.asp Բարսելոնայի կենդանաբանական այգի. պաշտոնական կայք
Ժիտնոե (գյուղ, Իկրյանինսկի շրջան)

Անվան այլ կիրառումների համար տե՛ս՝ Ժիտնոե (այլ կիրառումներ)Ժիտնոե (ռուս.՝ Житное), գյուղ Ռուսաստանի, Աստրախանի մարզի Իկրյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1902 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաուբլինգ

Ռաուբլինգ (գերմ.՝ Raubling), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 11276 մարդ (դեկտեմբերի 31, 2010 թվական)։ Զբաղեցնում է 44,20 կմ² մակերես տարածք։ Պաշտոնական կոդ՝ 09 1 87 165։


== Ծանոթագրություններ ==


== Արտաքին հղումներ ==
Պաշտոնական կայք